open-index/open-wikipedia-markdown huggingface dataset:
יהושע השיל קוטנר

הרב **יהושע השיל קוטנר** (בגרמנית: **Josua Heschel Kuttner**; ה'תקס"ב, 7 בפברואר 1802 – ה'תרל"ח, 5 ביולי 1878) היה רב, דרשן ומחבר.

## ביוגרפיה
יהושע השיל נולד בוורעשנא  בהדוכסות הגדולה של פוזן לאביו רבי אהרן. ולאמו מיכלה מצאצאי הרב נפתלי כ"ץ, בעל "סמיכת חכמים".

בסביבות שנת 1830 הוא התיישב בעיר ליסה (לשנו), שם שימש כדרשן, ולמד בבית המדרש שבנה ר' מיכאל וורעשנר, וקיבל תמיכה שני ר"ט לשבוע, ומלפני שנת 1850 כיהן כיועץ ברבנות וכרב. הוא נפטר בליסה.

בנו, נפתלי קוטנר (1829–1903), היגר לארצות הברית בשנת 1859 והתיישב בסן פרנסיסקו, היה סבו של סופר המדע הבדיוני הנרי קוטנר  ושל הפוליטיקאי אדגר סי. לוי .
* בנו בכורו, רבי משה, נפטר בלא בנים, בן 36, ד' בניסן תרכ"ד.

## יצירותיו
***האמונה והחקירה** (ברסלאו, 1847) – חיבור זה כולל דיון פילוסופי בשלושה עשר עיקרי האמונה של הרמב"ם, וכן קטעים מההגדה ומכתבי פילוסופים קדומים. מצורף אליו מאמר בשם "עת לעשות", העוסק במצב הדתי הרווח בתקופת המחבר.
***האמונה והביטחון**, בגרמנית: Glaube und Gottesvertrauen: oder: Practisches Lehrbuch der mosaischen Religion: Nebst Darstellung der aus ihren Geboten hervorgehenden, moralischen Lehren (ברסלאו, 1853) – חיבור דו-לשוני בעברית וגרמנית העוסק באמונה וביטחון כפי שהם נגזרים מעשרת הדיברות, עם תרגום ופרשנות מאת הרב יעקב רפאל פירסטנטל.
***משלי** (עברית: משלי; לייפציג, 1865) – מהדיר, עם תרגום לגרמנית ופירוש. עם הסכמות מהרב אליהו גוטמכר, הרב גדליה טיקטין, הרב יעקב צבי מקלנבורג, הרב שמואל בק.

## לקריאה נוספת
* 

## קישורים חיצוניים

* 
* אילן היוחסין של יהושע השיל קוטנר, באתר Geni

## הערות שוליים

קטגוריה:רבנים אורתודוקסים
קטגוריה:לשנו: רבנים
קטגוריה:ילידי 1802
קטגוריה:נפטרים ב-1878
יונס ביורקמן

**יונס ביורקמן** (בבלארוסית: **Jonas Lars Björkman**;  נולד ב-23 במרץ 1972) טניסאי עבר ומאמן טניס שוודי. הוא זכה להצלחות בתחרויות זוגות גברים בהם זכה 11 פעמים בתחרויות גראנד סלאם לרבות זכייה גראנד סלאם בתחרויות אלו.

## ביוגרפיה
יונס ביורקמן נולד בשנת 1973 בסטוקהולם למשפחה של מאמן טניס. הוא התחיל להתאמן בגיל 6 ובגיל 18 ניצח באליפות שוודיה לצעירים.

בשנת 1991 ביורקמן עבר לטניס מקצועי.

בתחרויות גראנד סלאם ליחידים ביורקמן החל לשחק בשנת 1991. ההישג הגדול שלו היה חצי הגמר באליפות וימבלדון (בגיל 34) ובאליפות ארצות הברית הפתוחה.

בשנת 1994 ביורקמן החל לשחק עבור נבחרת גביע דייוויס של שוודיה.

בתחרויות זוגות גברים הוא הגיע למספר הצלחות. באליפות צרפת הפתוחה 1994 הוא לראשונה הגיע לגמר אך הפסיד. גם באליפות ארצות הברית הפתוחה 1997 הוא הפסיד בגמר. באליפות אוסטרליה הפתוחה 1998 הוא לראשונה הגיע לתואר (לצד יאקו אלטינג). בסך הכול הוא ניצח 9 פעמים ובשנת 2005 השלים "גראנד סלאם" בתחרויות זוגות גברים. בנוסף לכך הוא שיחק ב-5 גמרים בהם הפסיד.

בתחרויות זוגות מעורבים בתחרויות גראנד סלאם ביורקמן שיחק פעמיים בגמרים באליפות וימבלדון אך הפסיד.

ביורקמן שיחק ב-3 אולימפיאדות אך לא זכה להצלחות.

לאחר פרישה ביורקמן החל לאמן. בין היתר הוא היה מאמן של אנדי מארי. 

## קישורים חיצוניים

* 

קטגוריה:טניסאים שוודים
קטגוריה:טניסאים זוכי אליפות ארצות הברית הפתוחה בטניס
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות וימבלדון
קטגוריה:טניסאים באולימפיאדת אטלנטה (1996)
קטגוריה:טניסאים באולימפיאדת אתונה (2004)
קטגוריה:טניסאים באולימפיאדת בייג'ינג (2008)
קטגוריה:ספורטאים אולימפיים שוודים
קטגוריה:מאמני טניס
קטגוריה:שוודים שנולדו ב-1972
בעזרת השף

**בעזרת השף** (באנגלית: **Kitchen Nightmares**) היא תוכנית מציאות אמריקאית ששודרה במקור ברשת פוקס בין השנים 2008 ל-2015 וחודשה בשנת 2023 ומשודרת מאז ואילך גם ברשת פוקס. במסגרת הסדרה השף-סלבריטאי הנודע גורדון רמזי מוזמן על ידי בעלי מסעדות שונות ברחבי ארצות הברית לבלות שבוע במסעדה הכושלת שבבעלותם בניסיון להבין מה הבעיות המרכזיות בעסק שלהם, ולנסות לתקן את כל הבעיות בשבוע אחד בלבד. הסדרה הופקה על ידי חברת ITV Studios America ומבוססת על תוכנית המציאות הבריטית "Ramsay's Kitchen Nightmares" ששודרה במקור בערוץ 4 הבריטי בין השנים 2004 ל-2014.

## פורמט
בכל פרק של בסדרה השף גורדון רמזי מבקר במסעדה כושלת ומנסה בהתחלה לזהות את כל הבעיות המרכזיות במסעדה על מנת שניתן יהיה בהמשך ליישם את כל השינויים הנחוצים. התהליך מתחיל עם הגעתו של רמזי למסעדה, כאשר לרוב הוא סועד בתחפושת מבלי שהצוות יודע שהוא אמור להגיע. במסגרת הביקור הראשוני רמזי אוכל מנות שונות מהתפריט, ומעריך את איכותם. במהלך הביקור הראשוני רמזי בוחן גם את האווירה במסעדה, את רמת הניקיון במסעדה, ואת החוויה מנקודת מבטו של הלקוח. לאחר שהוא מסיים את ההערכה הראשונית הוא נוהג להסיר את התחפושת ולדבר עם בעלי המסעדה, השפים וצוות העובדים על מנת לשמוע את נקודות המבט שלהם ועל מנת לזהות בעיות מרכזיות שונות בתפעול העסק.

בערב שלאחר מכן רמזי נוהג לצפות כיצד הצוות כולו פועל במהלך שעות השיא של הפעילות תחת לחץ, כאשר במקביל הוא נוהג לספק משוב ישיר ולעיתים אף בוטה אשר לרוב מתמקד בחששות הגדולים ביותר של הנוגעים בין היתר לאיכות מזון ירודה, תנאים לא סניטריים, ניהול לא יעיל, וסכסוכים פנימיים בקרב צוות העובדים. לאחר שהוא מסיים לזהות את הבעיות המרכזיות, ביום שלמחרת הוא נוהג להתחיל לבצע שינויים דרסטיים רבים במסעדה אשר כרוכים בדרך כלל בפישוט ושיפור של התפריט, יישום של פרקטיקות טובות יותר במטבח שנוגעות לרוב להיגיינה, הכשרה של צוות העובדים להכנת מנות מסוימות, ולעיתים רבות גם עיצוב מחדש של פנים המסעדה על מנת שהמסעדה תראה מודרנית יותר. במקרים נדירים יותר מנהלי עבודה או שפים בעיתיים במיוחד, שמסרבים לשנות את דרכיהם, מפוטרים על ידי בעלי המסעדה בהמלצתו של רמזי. במקרים הללו לרוב רמזי מביא למקום מנהל עבודה או שף מיומן במיוחד שמחליפים באופן זמני את אותם העובדים.

לאחר שכל השינויים מבוצעים המסעדה נפתחת מחדש באירוע השקה חגיגי כאשר הפעם רמזי עוקב מקרוב אחר תגובות הצוות והלקוחות ומוודא שכל השינויים שהוא ביצע אכן מיושמים בפועל. הפרק בדרך כלל מסתיים בנימה אופטימית, כאשר בעלי המסעדה נרגשים במיוחד לנוכח כל השינויים שבוצעו בעסק. בחלק מהפרקים רמזי חוזר לבקר במסעדה מספר חודשים לאחר מכן על מנת לבדוק את המצב של המסעדה ואם השינויים שהוא הציע עדיין מיושמים בפועל והאם העסק זכה להצלחה בעקבות היישום של השינויים.

## קישורים חיצוניים
* 
* 

## הערות שוליים

קטגוריה:תוכניות מציאות: בישול
קטגוריה:סדרות טלוויזיה אמריקאיות שירדו משידור ועלו שוב
קטגוריה:תוכניות וסדרות טלוויזיה אמריקאיות מבוססות על פורמט בריטי
קטגוריה:תוכניות טלוויזיה אמריקאיות שעלו לשידור בשנות ה-2000
מנהרת חגורת פהמרן

**מנהרת חגורת פהמרן** (דנית: **Femern Bælt-forbindelsen**; גרמנית: **Fehmarnbelt-Querung**) היא מנהרה טבולה הנמצאת בשלבי בנייה אחרונים, אשר תיצור חיבור בין האי הדני לולנד עם האי הגרמני פמרן, ואורכה 18 ק"מ תחת הים הבלטי.

לכשתושלם, המנהרה תיצור קישור ישיר בין צפון גרמניה לאי לולנד, ומשם לאי הדני שלן ולבירה קופנהגן. זוהי המנהרה הארוכה בעולם המשלבת כביש ומסילת רכבת. המנהרה תהווה חיבור מרכזי לכלי רכב יבשתיים בין מרכז אירופה לסקנדינביה. היא תקצר את זמן הנסיעה בין לולנד בדנמרק, לפמרן בגרמניה, מ-45 דקות במעבורת (לא כולל זמן המתנה ועלייה לכלי השיט) לעשר דקות ברכב ושבע דקות ברכבת. קו הרכבת המהיר המחושמל במנהרה מותאם למהירות של 200 קמ"ש.

עלות הפרויקט הוערכה בתחילה ב-5.5 מיליארד אירו. בשנת 2010 כשדנמרק וגרמניה חתמו על האמנה לבניית הגשר, עלות הפרויקט המוערכת גדלה ל-7.4 מיליארד אירו. המנהרה ממומנת על ידי דנמרק והיא שתגבה אגרת מעבר. גרמניה התחייבה להשקיע 800 מיליון אירו נוספים כדי לחבר את המנהרה לרשת הכבישים המהירים שלה.

המנהרה תחליף שירות מעבורות שלו ביקוש גבוה בין העיירה רודבי (Rødby) בדנמרק לפוטגארטן (Puttgarden) בגרמניה, המופעל כיום על ידי חברת Scandilines, נתיב המכונה בגרמנית *Vogelfluglinie* ובדנית בשם *Fugleflugtslinjen* .

האי הגרמני פמרן מחובר לגרמניה בגשר שונית פמרן, והאי הדני לולנד מחובר במנהרה וגשרים עם שלן דרך האי פלסטר. בין האי שלן לשוודיה מחבר גשר ארסונד. בניית המנהרה צפויה להסתיים בשנת 2029.

## קישורים חיצוניים

* 
* (in Danish) Femern Bælt, Danish traffic ministry
* (in Danish) Pictures, Danish traffic ministry
* 
* Information on the Fehmarn Belt Fixed Link on the website of the Greens/EFA in the European Parliament
* Dynamic map comparing proposed bridge and tunnel routes
* Ramboll's Project Manager blogs about the tunnel 
* Ramboll's project description of the tunnel 
* [Giraffe_(film)](http://de.wikipedia.org/giraffe_(film))
* 

## הערות שוליים

קטגוריה:מנהרות תת-מימיות
קטגוריה:אירופה: מנהרות רכבת
קטגוריה:גרמניה: תחבורה
קטגוריה:דנמרק: תחבורה
קטגוריה:שלזוויג-הולשטיין: מבנים
1995 בטלוויזיה

בערך זה מצוינים אירועים בולטים שהתרחשו במהלך שנת 1995 ונוגעים לעולם הטלוויזיה.

## אירועים בולטים

* 16 בינואר – רשת הטלוויזיה UPN מתחילה את שידוריה בארצות הברית (תתאחד בהמשך עם The CW).
* 5 במאי – תחרות האירוויזיון התקיימה בדבלין שבאירלנד. בתחרות זכתה נורווגיה, עם השיר "Nocturne" ("נוקטרנו") שבוצע על ידי הצמד האירי-נורווגי סיקרט גארדן.
* 12 בספטמבר – ערוץ הטלוויזיה הולמרק מתחיל את שידוריו בארצות הברית.
* 3 באוקטובר – בפסק הדין במשפט הרצח של שחקן הפוטבול לשעבר או. ג'יי. סימפסון, אשר משודר בשידור חי, ואשר בו מצא חבר המושבעים את סימפסון לא אשם בשתי הרציחות, הופך לאחד מהאירועים הטלוויזיוניים הנצפים ביותר בעולם בכל הזמנים. לפי ההערכות צפו באירוע כ-95 מיליון צופים.

## סדרות ותוכניות טלוויזיה חדשות ב-1995

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1995. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 1995]]**.



קובץ:RADM Donald Guter, JAGC, USN visited the JAG television series set, 2001-02-20.jpg|צוות השחקנים הראשי של הסדרה "ג'אג"



;**בישראל**

;**במדינות אחרות**

## סדרות ותוכניות בולטות שבוטלו או הסתיימו ב-1995

;**בארצות הברית**

## נולדו

* 24 בפברואר – יואב רוטמן, שחקן טלוויזיה, תיאטרון וקולנוע ישראלי
* 22 במרץ – ניק רובינסון, שחקן קולנוע, טלוויזיה ותיאטרון אמריקאי
* 21 באפריל – תומאס דוהרטי, שחקן סקוטי
* 11 במאי – שירה האס, שחקנית ישראלית
* 23 ביוני – דנה פאולה, שחקנית, זמרת, מעצבת אופנה ודוגמנית מקסיקנית
* 9 באוגוסט – עמית רהב, שחקן ישראלי
* 13 בספטמבר – רובי קיי, שחקן בריטי
* 22 בנובמבר – קנדל ג'נר, דוגמנית בינלאומית, אשת עסקים וידוענית אמריקאית. עיקר פרסומה נקנה לה מתוכנית המציאות "משפחת קרדשיאן"
* 22 בנובמבר – גאיה גור אריה, שחקנית ישראלית
* 29 בנובמבר – לורה מרנו, שחקנית וזמרת אמריקאית

## נפטרו

[ממוזער|130px|[אליזבת מונטגומרי]]
* 18 במאי – אליזבת מונטגומרי, שחקנית קולנוע טלוויזיה אמריקאית אשר ידועה בעיקר מתפקידה בתור סמנת'ה סטיבנס בסדרת הטלוויזיה "מעשי כשפים" (נולדה ב-1933)
* 27 ביוני – יוני חן, שחקן, במאי ומדבב ישראלי (נולד ב-1953)
* 4 ביולי – בוב רוס, צייר ומנחה טלוויזיה אמריקאי (נולד ב-1942)

## פרסים

## קישורים חיצוניים

## הערות שוליים
MY TV הפקות

**MY TV** היא חברת הפקות ישראלית שהוקמה בשנת 2005 על ידי לי ירדני ואבירם בוכריס. החברה מתמקדת בהפקות טלוויזיה וקולנוע במגוון ז'אנרים, כולל דרמה, קומדיה ודוקומנטרי. החברה הפיקה מגוון יצירות ששודרו בערוצים בישראל, ביניהם כאן 11, קשת 12, HOT ו-YES.

## מייסדים
* לי ירדני (נולדה ב־22 ביולי 1975) היא מפיקה, יוצרת ועורכת תוכן מ־1997. לי הייתה המנכ״לית ועורכת התוכן של חברת סינרגיה (ערוץ YTV ביס) 2000 עד 2005. לי שותפה להקמת MY TV ועוסקת בהפקת תוכן טלוויזיוני וקולנועי.
* אבירם בוכריס (נולד ב־28 בדצמבר 1976) הוא מפיק, יוצר ועורך תוכן בתחום הטלוויזיה והמוזיקה. אבירם היה עורך מוזיקה בגלגלצ מ־1993 עד 2004, ועורך התוכן של חברת סינרגיה (ערוץ YTV ביס) בשנים 2004 עד 2005. אבירם שותף להקמת MY TV.

## מבחר הפקות של MY TV לאורך השנים

## קישורים חיצוניים

* 
* 
* 
* 
* 
* MYTV הפקות - פרופיל חברה באתר אידיבי
* לי ירדני - פרופיל בסינמטק ירושלים
* לי ירדני - פרופיל באתר אישים
* אבירם בוכריס - פרופיל באתר אישים
* HBO ו-Happy Madison מפתחים עיבוד לסדרה הישראלית "נבלות" – Variety
* 

## הערות שוליים

קטגוריה:חברות הפקה ישראליות
מדליין ברואר

**מדליין קתרין ברואר** (באנגלית: **Madeline Kathryn Brewer**; נולדה ב-1 במאי 1992) היא שחקנית אמריקאית. היא ידועה בעיקר מתפקידה כג'נין לינדו בסדרת הטלוויזיה "סיפורה של שפחה", אשר זיכתה אותה במועמדות לפרס אמי לבידור בפריים טיים לשחקנית משנה מצטיינת בסדרת דרמה בטקס פרסי האמי לבידור בפריים טיים ה-73.

## ראשית חייה
מדליין ברואר נולדה ב-1 במאי 1992, וגדלה בפיטמן, ניו ג'רזי שבארצות הברית, בתם של השחקנית והמוזיקאית לורי ושל מארק ברואר. בגיל 8 היא שיחקה בסרט "מזמור חג המולד". בשנת 2009, היא שיחקה בהפקה של "הקוסם מארץ עוץ" במסגרת בית ספרה, שם היא גילמה את דורותי גייל. היא הוכתרה למיס פיטמן בשנת 2010, לאחר שנתה האחרונה בתיכון פיטמן. ברואר היא בוגרת האקדמיה האמריקאית למוזיקה ולדרמטיות בניו יורק.

## קריירה
בשנת 2013, ברואר הופיעה בפעם הראשונה בטלוויזיה בטלוויזיה בתפקיד טרישיה מילר בסדרה של נטפליקס "כתום זה השחור החדש". בשנים 2014–2015 היא גילמה את מירנדה קייטס בסדרת הטלוויזיה "המלוק גרוב", גם בנטפליקס. בשנת 2016, היא הופיעה בפרק בסדרה "מראה שחורה".

בשנת 2017, ברואר הופיעה בסרטי הקולנוע "קיפוד", ו"בשר ודם", והחלה לככב בסדרה של הולו, "סיפורה של שפחה" בתור ג'נין לינדו. בשנת 2021, ברואר קיבלה מועמדות לפרס אמי לשחקנית המשנה המצטיינת בסדרת דרמה עבור משחקה בעונה הרביעית של "סיפורה של שפחה" בטקס פרסי האמי לבידור בפריים טיים ה-73.

בשנת 2018, ברואר שיחקה בתפקיד ראשי בשני סרטי אימה: "צמה", ו"קאם". שנה לאחר מכן, בשנת 2019, היא שיחקה בתפקידי משנה בסרטים "מדינה שבויה", ו"נוכלות בלי חשבון". באותה שנה היא הופיעה גם בסרט העצמאי "איפה אתה". בשנת 2021 היא שיחקה לצד קין ג'ונסון בקומדיה הרומנטית של הולו, "הפלייליסט האולטימטיבי של רעש". באותה שנה היא גם שיחקה ב"היפרדות". בשנת 2022 היא שיחקה בסרט "מוזרות בחלל".

בשנת 2023, ברואר עשתה את הופעת הבכורה שלה בתיאטרון בתיאטראות וסט אנד בתור סאלי בולס בהפקה של המחזר "קברט" בתיאטרון פלייהאוס.

בשנת 2025, ברואר שיחקה בתפקיד ראשי בעונה החמישית והאחרונה של סדרת הטלוויזיה "את".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:אמריקאיות שנולדו ב-1992
קטגוריה:אמריקאים שנולדו ב-1992
אין אני

"**אין אני**" הוא שיר של להקת שוטי הנבואה, ואשר יצא לאור באלבום הבכורה של הלהקה "שוטי הנבואה" משנת 2000. השיר זכה לחידוש בידי סולן הלהקה, אברהם טל, מתוך אלבומו "LIVE" משנת 2010.

## אודות השיר

השיר "אין אני" מכיל רעיונות פילוסופיים-רוחניים, כגון הישארות הנפש, ואחדות האדם והאל, הלקוחים מעולמות הקבלה, הבודהיזם, והראסטפארי.

###### "אין אני"
הביטוי "אין אני", שחוזר על עצמו פעמים רבות בשיר, מתייחס למשמעותו בבודהיזם. בבסיסו, עומדת האמונה כי מכלול ההתרחשויות בעולם הזה הוא רצף אחיד של אירועים שכאשר יסתיימו, יתחילו מחדש בצורה מעגלית בעולם הבא. כך גם הנפש שלנו קיימת באופן רציף, ואילו הגוף שלנו הוא זמני.

המושג "אין אני" מתייחס, בין היתר, לחוסר החשיבות של העיסוק בסבל ובכאב בעולם הזה, כיוון שאין לו משמעות ברצף האינסופי של הנפש. נהוג להשתמש במושג לתיאור מצב בו האדם מוותר על צרכיו הרגשיים והזמניים על מנת לחיות באופן הרמוני עם הסביבה.

###### "I & I"
בשיר מופיע המונח "I & I" השייך לתפיסת העולם של תנועת הראסטפארי. המונח מתייחס לאחדותו של האל עם כל אדם. כפי שמסביר המלומד הראסטפרי א. א. קאשמור: *"I & I" הוא ביטוי לטוטאליזציה של מושג האחדות... כשהוא פונה אל אחים כמוהו, הוא אומר "I & I" – כאחדותם של שני אנשים. אז אלוהים נמצא בתוך כולנו ואנחנו עם אחד למעשה". הוא ממשיך: "הכוונה ב-"I & I" שאלוהים נמצא בכל בני האדם. הקשר של ראסטפארי הוא קשר של אלוהים, של האדם"*.

## גרסאות כיסוי
* השיר שימש כשיר הנושא בסדרת הדרמה "המשאית", ששודרה בין השנים 2002־2004 בערוץ 2.
* המוזיקאי הישראלי מייק ראוס (Mike Rauss) המתגורר בברלין, הוציא גרסת כיסוי לשיר בשנת 2019.
* הזמרת יסמין מועלם, ביצעה גרסת כיסוי לשיר בליווי הגיטריסט שם חממי, בתוכניתו של מושיקו שטרן ברדיוס 100FM, בשנת 2021.
* נוי גבאי, משתתפת תוכנית המציאות "אייל גולן קורא לך", הוציאה ביוני 2024 גרסת דאנס של השיר, בעיבודו של מור בן יאיר.
* נועה מלמה, יוצאת להקה צבאית, הוציאה גרסת כיסוי לשיר בדצמבר 2024.
* הזמר החרדי-אמריקאי שרולי גרין הוציא גרסת כיסוי לפזמון של השיר באוגוסט 2024. 

## קישורים חיצוניים
* **[https://www.nli.org.il/he/items/NNL_MUSIC_AL990036600110205171/NLI אין אני]**, באתר הספרייה הלאומית
* 
* אקורדים לשיר, באתר Tab4u
* אין אני (מתוך האלבום "שוטי הנבואה"), באתר סטריאו ומונו
* 30px אין אני, במסד הנתונים המוזיקלי Genius
* 15px אין אני, במסד הנתונים המוזיקלי Discogs
* 15px אין אני, באתר המוזיקה Spotify
* 44px אין אני, באתר אפל מיוזיק

###### ביצועים
* 
* 
* 
* 
* 
* 
## הערות שוליים

קטגוריה:שירים בעברית
קטגוריה:שירי שוטי הנבואה
קטגוריה:שירי אברהם טל
קטגוריה:שירי העידן החדש
1997 בטלוויזיה

בערך זה מצוינים אירועים בולטים שהתרחשו במהלך שנת 1997 ונוגעים לעולם הטלוויזיה.

## אירועים בולטים

* 5 במאי – תחרות האירוויזיון התקיימה בדבלין שבאירלנד. בתחרות זכתה הממלכה המאוחדת, עם השיר "Love Shine a Light" שבוצע על ידי להקת הפופ רוק הבריטית קתרינה והגלים.
* 31 באוגוסט – הנסיכה דיאנה ודודי אל-פאיד נספו בתאונת דרכים במנהרה בפריז. הלווייתה, אשר נערכה ב-6 בספטמבר, הפכה לאחד מהאירועים הטלוויזיוניים הנצפים ביותר בעולם בכל הזמנים. לפי ההערכות צפו באירוע בסביבות 2.5 מיליארד אנשים ברחבי העולם.
* 1 בספטמבר – ערוץ הטלוויזיה ערוץ נשיונל ג'יאוגרפיק מתחיל את שידוריו בארצות הברית.

## סדרות ותוכניות טלוויזיה חדשות ב-1997

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1997. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 1997]]**.

;**בישראל**
להלן כמה מההפקות הטלוויזיוניות הישראליות הבולטות ביותר ששודרו לראשונה בישראל במהלך שנת 1997. לרשימה מקיפה יותר של סדרות טלוויזיה ישראליות ששודרו בישראל לראשונה בשנה זו, ראו **[[:קטגוריה:סדרות טלוויזיה ישראליות שעלו לשידור בשנת 1997]]**.

;**במדינות אחרות**

## סדרות ותוכניות בולטות שבוטלו או הסתיימו ב-1997

;**בארצות הברית**

## נולדו

* 15 בינואר – ולנטינה סנרה, שחקנית ודוגמנית ארגנטינאית
* 8 בפברואר – קתרין ניוטון, שחקנית קולנוע וטלוויזיה אמריקאית
* 10 בפברואר – קלואי גרייס מורץ, שחקנית אמריקאית
* 29 במרץ – ארון פייפר, שחקן וזמר גרמני–ספרדי
* 1 באפריל – אייסה באטרפילד, שחקן בריטי
* 15 באפריל – מייזי ויליאמס, שחקנית בריטית
* 12 במאי – אודיה רש, שחקנית ודוגמנית ישראלית
* 10 באוגוסט – קיילי ג'נר, כוכבת ריאליטי אמריקאית
* 7 באוקטובר – קירה קוסרין, שחקנית אמריקאית
* 8 באוקטובר – בלה ת'ורן, שחקנית אמריקאית
* 31 באוקטובר – איצן אסקמייה, שחקן ספרדי
* 10 בדצמבר – שירה לוי, שחקנית ישראלית
* 26 בדצמבר – ריף נאמן, שחקנית ודוגמנית ישראלית

## נפטרו

* 15 בפברואר – שמואל סגל, שחקן ישראלי (נולד ב-1924)
* 1 ביולי – רוברט מיצ'ם, שחקן אמריקאי (נולד ב-1917)
* 2 בדצמבר – ענת אלימלך, שחקנית ודוגמנית ישראלית (נולדה ב-1974)
* 18 בדצמבר – כריס פארלי, קומיקאי ושחקן קולנוע אמריקני (נולד ב-1964)

## פרסים

## קישורים חיצוניים

## הערות שוליים
אנדרטת אליושה (פלובדיב)

**אנדרטת אליושה** (בבולגרית: **Альоша**) היא אנדרטת בטון מזוין בגובה 11 מטרים השוכנת על גבעת בונארייק שבפלובדיב, בולגריה. הפסל שבאנדרטה כולל כן מרופד בגרניט באורך 6 מטרים. האנדרטה מנציחה את חללי ברית המועצות במהלך הכיבוש הגרמני בבולגריה במלחמת העולם השנייה. היא נבנתה בשנים 1954–1957.

"" הוא גם שם של שיר מאת  ואדוארד קולמנובסקי ששימש כהמנון הרשמי של פלובדיב עד 1989.

שלטונות פלובדיב ביקשו להסיר את האנדרטה לפחות בשתי הזדמנויות, ב-1989 וב-1996. ההחלטה משנת 1989 הובילה למאבק להגנה על האנדרטה שכלל את שמירתה על מנת למנוע את הריסתה.

אליושה סקורלאטוב, חייל מהחזית האוקראינית השלישית ששימש כמודל לפסל, מת בשנת 2013 בגיל 91.

## קישורים חיצוניים

## הערות שוליים

קטגוריה:אירופה: אנדרטאות למלחמת העולם השנייה
קטגוריה:ברית המועצות במלחמת העולם השנייה: אבידות והנצחה
קטגוריה:אנדרטאות לחיילי רוסיה וברית המועצות
קטגוריה:פלובדיב
קטגוריה:בולגריה: מבנים
ניסים מרום

**ניסים מרום** (נולד ב-31 באוגוסט 1968) הוא עורך דין ישראלי. בפברואר 2025 נבחר לשמש כפרקליט מחוז תל אביב (פלילי) בפרקליטות המדינה.

מרום התפרסם בעקבות הובלת תיק פרשת 512 ובפרט תיק יצחק אברג'יל, ראש ארגון הפשע הגדול בישראל, במשך 21 שנים. כן שימש תובע בפרשת משה קצב.

## ביוגרפיה
נולד בשם נסים מכלוף ליגאל וגרציה, למשפחה דתית מילידי לוב, וגדל בכפר יונה.
מרום סיים תואר ראשון במשפטים מהמכללה למינהל ותואר שני במשפטים מאוניברסיטת בר-אילן.
### פרקליטות המדינה
בשנת 1996 התמחה מרום בפרקליטות המדינה. עסק בתיקים פליליים שונים בפרקליטות מחוז תל אביב, המוכר מהם הוא תיק משה קצב, בו עסק לצד רונית עמיאל. כן מנהל צוות בתיק כנגד העבריין אסי אבוטבול המואשם ברצח.

מוביל את הגשת כתב האישום כנגד יונתן אוריך, שמוליק איינהורן ועופר גולן, יועציו של ראש הממשלה בנימין נתניהו, בחשד להטרדת שלמה פילבר, עד המדינה בתיק 4000. במקביל מוביל את מהלכי הפרקליטות כנגד פילבר עצמו, בחשד שהפר את הסכם עד המדינה באותו תיק.

החל משנת 2020 שימש מרום כמנהל מחלקת מעצרים בפרקליטות מחוז תל אביב ואחראי צוות מוקד בית המשפט המחוזי. חבר מטעם פרקליטות המדינה בפורום המעצרים הארצי, ומשמש כרפרנט בפרקליטות בתחום פשע מאורגן ועדי מדינה.

הגיש מועמדות לתפקיד ראש המחלקה לחקירות שוטרים אולם משך אותה לאחר מכן. כן התמודד לתפקיד פרקליט מחוז דרום (פלילי) ללא הצלחה.

במרץ 2019 העיד מרום מטעם המדינה כנגד רות דוד, פרקליטת מחוז תל אביב לשעבר, לה היה כפוף. לפי עדותו, דוד הציעה לו לפרוש מן הפרקליטות ולהתמודד לתפקיד אחר, כדי להרחיקו מחקירת פרשת הלבנת הון שעליה היה ממונה.

### פרשת 512
החל מדצמבר 2003 ועד נובמבר 2024, במשך כ-21 שנים, עסק מרום בפרשת 512, הנוגעת לחמישה ארגוני פשיעה שפעלו בישראל מתחילת שנות ה-2000, בהם ארגון הפשיעה הגדול בישראל בראשות יצחק אברג'יל, שאותו הגדיר מרום, "העבריין המסוכן בישראל". המאבק בין ארגוני הפשע הביא ללמעלה מ-20 הרוגים. זהו תיק מסועף במיוחד שכולל, לשם הדוגמה, 50,000 שיחות להן האזינה המשטרה. מרום הוכנס לתיק בשלב מאוחר יחסית והוביל אותו להרשעה תחת סיקור תקשורתי רב. כתב האישום ראשון בפרשה הוגש בשנת 2015. ניהול התיק הוביל לפירוקם של חמשת ארגוני הפשיעה.

בזמן ניהול התיק הושמעו איומים ישירים כנגד מרום ומשפחתו. מכתב איום הוצמד לרכבה של אשתו. בשל כך, תקופה מסוימת שמו נאסר לפרסום. כמו כן, הוצמדה אבטחה ובני משפחתו מאז והלאה. לאחר חיתומה זכתה הפרשה לסדרה תיעודית ב"כאן 11" תחת השם תיק 512. מרום ואברג'יל התראיינו לסדרה בהרחבה, ללא ידיעה זה על זה. כן התראיין לכלי תקשורת נוספים.

### פרקליט מחוז מרכז (פלילי)
בפברואר 2025 בחרה ועדת המכרזים של נציבות שירות המדינה במרום, פה אחד, לתפקיד כפרקליט מחוז תל אביב (פלילי), במקומה של אשרה גז-איזנשטיין.

מרום מלווה את פרשת הקשר בין לשכת נתניהו לממשלת קטר. נכח בחיקור הדין שבוצע לישראל איינהורן בסרביה במסגרת הפרשה.

## חיים אישיים
נשוי למיכל ואב לילדים. מתגורר בקריית אונו.

אחותו היא שופטת בית משפט השלום בתל אביב מירה דהן. אחיו הוא המשפטן ד"ר חיים מכלוף, עו"ד בכיר במשרד הרצוג-פוקס-נאמן.

## בתרבות פופולרית
* דמותו של חוקר המשטרה נלו רוזנברג בסדרה פטריק מבוססת על דמותו של מרום ומגולמת בידי השחקן אייל רוזלס.

## קישורים חיצוניים
* 
* נסים מרום באתר גלובס
* "רציתי לבוא חשבון": הפרקליט שהכניס את אברג'יל לכלא חושף הכול, באתר יוטיוב
* 
* 

## הערות שוליים

קטגוריה:פרקליטי מחוז תל אביב
קטגוריה:בוגרי המסלול האקדמי המכללה למינהל: משפטים
קטגוריה:בוגרי אוניברסיטת בר-אילן: משפטים
קטגוריה:פרשת הקשר בין לשכת נתניהו לממשלת קטר
קטגוריה:ישראלים שנולדו ב-1968
משפט קיילי-בכראך

ממוזער|300x300 פיקסלים| תמונה למשפט 9 הנקודות, מקרה פרטי בו גם  וגם  הם איחודים של 3 ישרים
**משפט קיילי-בכראך** הוא משפט מתמטי לעקומים ממעלה 3 במישור הפרויקטיבי  . הניסוח המקורי הוא:

: נניח ששני עקומים ממעלה 3  ו-  במישור הפרויקטיבי נפגשים בתשע נקודות (שונות), כפי שהם עושים באופן כללי בשדה סגור אלגברית. אזי שכל עקום ממעלה 3 שעובר דרך כל שמונה מהנקודות עובר גם דרך הנקודה התשיעית.

צורה טבעית יותר של משפט קיילי-בכראך מנוסחת כך:

: כל עקום ממעלה 3 מעל שדה סגור אלגברית שעובר דרך קבוצה נתונה של שמונה נקודות  עובר גם דרך נקודה תשיעית  שתלויה רק ב  (כולל ריבוי).

תוצאה קשורה על שניוניות הוכחה לראשונה על ידי הגאומטריקן הצרפתי מישל של ולאחר מכן הוכללה לעקומים ממעלה 3 על ידי ארתור קיילי ואיזק בכראך.

:

## יישומים
ממוזער|ציור של העקומים ממעלה 3 במשפט קיילי בכראך מופרדים ע"פ צבע
מקרה פרטי הוא משפט פסקל, ובמקרה זה שני העקומים מנוונים: בהינתן שש נקודות על שניונית (שיוצרות משושה), נשקול את הקווים המתקבלים על ידי הארכת צלעות נגדיות - נקבל זוג עקומים ממעלה 3 המורכבים משלושה ישרים כל אחד, אשר נחתכים ב-9 נקודות - 6 הנקודות על השניונית, ו-3 נוספות. 3 נקודות אלו נחות על ישר, מכיוון שהשניונית בנוסף לישר העובר דרך שתיים מנקודות אלו הוא עקום שלישי ממעלה 3 העובר דרך 8 מהנקודות.

מקרה פרטי של משפט פסקל הוא משפט המשושה של פפוס. במקרה זה, השניונית היא מכפלה של 2 ישרים, שעליהם נחות הנקודות.
ממוזער|הוכחה למשפט מיקל בעזרת קיילי בכראך
דוגמה נוספת לשימוש של קיילי בכראך הוא הוכחה של משפט מיקל: שלושת העקומים הם המכפלה של כל מעגל והישר של הצלע שמול הקודקוד שבו הוא עובר, ו-9 נקודות החיתוך הן 3 הקודקודים, 3 נקודות החיתוך של המעגלים על הצלעות, שתי הנקודות המעגליות באינסוף (אנ') ונקודת החיתוך של שלושת המעגלים.

## ספירת ממדים
ניזכר תחילה שבהינתן שני עקומים ממעלה , הם מגדירים עיפרון (מערכת ליניארית בעלת פרמטר אחד) של עקומים ממעלה  על ידי לקיחת צירופים ליניאריים פרויקטיבים של המשוואות המגדירות אותם; זה מתאים לשתי נקודות הקובעות ישר פרויקטיבי במרחב הפרמטרים של העקומים, שהוא פשוט מרחב פרויקטיבי.

משפט קיילי-בכראך נוצר במעלה גבוהה בגלל מספר נקודות החיתוך של שני עקומים ממעלה , כלומר  (לפי משפט בזו), גדל מהר יותר ממספר הנקודות הדרושות כדי להגדיר עקום ממעלה , הניתן על ידי

: \frac{(d+1)(d+2)}{2} - 1 = \frac{d^2 + 3d}{2}.

אלה שווים בפעם הראשונה עבור , וזו הסיבה שמשפט קיילי-בכרך מתרחש עבור עקומים ממעלה 3, ועבור דרגה גבוהה יותר  גדול יותר, ומכאן ההכללות בדרגה גבוהה יותר.

בפרט, מספר הנקודות הנדרשות לקביעת עקום ממעלה  הוא מספר המונומים ממעלה , פחות 1 מהפרויקטיביזציה. עבור ערכי ה- הראשונים נקבל:
*  : 2 ו-1: שתי נקודות קובעות ישר, שני ישרים נחתכים בנקודה
*  : 5 ו-4: חמש נקודות קובעות שניונית, שתי שניוניות נחתכות בארבע נקודות
*  : 9 ו-9: תשע נקודות קובעות עקום ממעלה שלישית, שני עקומים ממעלה שלישית נחתכים בתשע נקודות
*  14 ו-16

## קישורים חיצוניים
* Michel Chasles, *Traité des sections coniques*, Gauthier-Villars, Paris, 1885.
* 
* 
* Edward D. Davis, Anthony V. Geramita, and Ferruccio Orecchia, *Gorenstein algebras and Cayley–Bacharach theorem*, Proceedings of the American Mathematical Society 93 (1985), 593–597.
* David Eisenbud, Mark Green, and Joe Harris, ''Cayley–Bacharach theorems and conjectures'', Bulletin of the American Mathematical Society 33 (1996), no. 3, 295—324. 
* 
* 

קטגוריה:משפטים בגאומטריה אלגברית
קטגוריה:עקומים אלגבריים
קארה בלאק

**קארה בלאק** (באנגלית: **Cara Cavell Black**;  נולדה ב-17 בפברואר 1979) טניסאית עבר ילידת זימבבואה. היא זכתה להצלחות בתחרויות זוגות נשים וזוגות מעורבים בהם זכתה 10 פעמים בתחרויות גראנד סלאם. בתחרויות זוגות מעורבים היא זכתה "גראנד סלאם".
## ביוגרפיה
קארה בלאק נולדה בשנת 1979 בסולסברי. בבעלות המשפחה הייתה חווה חקלאית בה אביה שהיה חובב טניס בנה מגרש. אחיה ויין זכה באליפות ארצות הברית הפתוחה 2001, ואח נוסף ביירון זכה באליפות צרפת הפתוחה 1994.

קארה בלאק החלה לשחק בתחרויות לצעירות בשנת 1992. היא הגיעה ל-3 גמרים בתחרויות "גראנד סלאם" וניצחה פעמיים. בסוף 1997 היא הייתה מדורגת מס' 1 בדירוג לצעירות.

בעקבות ההצלחות החלה בלאק לשחק בתחרויות לבוגרות החל משנת 1998. אומנם בתחרויות אלו היא לא הצליחה לשחזר את ההצלחות של תחרויות לצעירים.

משנת 2000 החלה להתמחות בתחרויות זוגות. באליפות ארצות הברית הפתוחה 2000 היא הגיעה לגמר, ובתחרות אליפות וימבלדון 2004 ניצחה. בסך הכול היא הגיעה ל-9 גמרים בתחרויות גראנד סלאם וניצחה 4 פעמים, בעיקר לצד ליזל הובר.

במקביל לתחרויות זוגות נשים שיחקה בתחרויות זוגות מעורבים לצד אחיה ויין בלאק ולאנדר פאיס. היא הגיעה ל-8 גמרים בתחרויות גראנד סלאם מהם ניצחה 5 פעמים. בתחרויות אלו היא הגיעה לקבלת "גראנד סלאם".

קארה בלאק הייתה חברה בנבחרת גביע בילי ג'ין קינג של זימבבואה. כמו כן היא השתתפה ב-3 אולימפיאדות.

בשנת 2005 התחתנה בלאק ובשנת 2012 לזוג נולד ילד. הם מתגוררים בלונדון.

## קישורים חיצוניים

* 

קטגוריה:ספורטאיות זימבבואיות
קטגוריה:טניסאיות זוכות אליפות ארצות הברית הפתוחה בטניס
קטגוריה:טניסאיות זוכות אליפות צרפת הפתוחה
קטגוריה:טניסאיות זוכות אליפות אוסטרליה הפתוחה
קטגוריה:טניסאיות באולימפיאדת סידני (2000)
קטגוריה:טניסאיות באולימפיאדת אתונה (2004)
קטגוריה:טניסאיות באולימפיאדת בייג'ינג (2008)
קטגוריה:ילידות 1979
התרבות המילאצ'אשית

[ממוזער|כלים של התרבות המילאצ'אשית מ[פיליקודי]]
**התרבות המילאצ'אשית** היא תרבות ארכאולוגית שהתקיימה באיים האיאוליים, למעט וולקנו, בתקופת הברונזה התיכונה (לערך בשנים 1500-1300 לפנה"ס), ונקראת על שם אתר בפנראה שנבחר לייצג תרבות זאת.

יישובי התרבות המילאצ'אשית נחרבו או ננטשו תוך זמן קצר בסביבות שנת 1270 לפנה"ס.

## כלי חרס
כלי החרס של התרבות המילאצ'אשית כוללים פיטסים מחוברים לקרקע שהגיעו עד לגודל של 500 ליטר, שחלק שימשו לאחסון מזון וחלקם לקבורה. כלים ייחודיים לתרבות המילאצ'אשית כוללים גביעים עם רגל ארוכה שיכולה להגיע עד לגובה של מטר. כן נמצאו בתוארי התרבות קערות נמוכות עם חור במרכזן שמשערים ששימשו לסינון. קנקני המשקה מעוטרים בצורות הנדסיות.

## מתכות
ממצאי מתכת של התרבות המילאצ'אשית הם נדירים, אך נמצאו תבניות יציקה, העידים על יציקה מקומית. כן נמצא בסלינה חרב מברונזה.

## קישורים חיצוניים

## הערות שוליים

קטגוריה:האיים האיאוליים
נשים מורטות אווזים

**נשים מורטות אווזים** הוא ציור שמן על בד שהושלם בשנת 1872 על ידי הצייר הגרמני ממוצא יהודי, מקס ליברמן. זהו ציורו הראשון בממדים גדולים, וגודלו 119.5 על 170.5 ס"מ. היצירה מוצגת בגלריה הלאומית הישנה בברלין.

## היסטוריה ותיאור
סגנונו המוקדם של ליברמן היה ריאליסטי והושפע במיוחד מהציור ההולנדי מן המאה ה-17. החל משנת 1874 שהה ליברמן לעיתים קרובות בהולנד. בין האמנים שיצירותיהם חקר שם נמנו פרנס הלס ורמברנדט. השפעת טכניקת הקיארוסקורו שלהם ניכרת בציור זה. גם השפעתו של הצייר מיהאי מונקאצ'י ניכרת בתיאור המוטיבים הכפריים, ולמעשה, הציור הנוכחי נוצר בהשראת עבודה שראה בסטודיו של מונקאצ'י. ליברמן צייר את היצירה בוויימאר, בתקופה שבה למד באקדמיה הגדולה לאמנות של דוכסות סקסוניה, מאז 1868.

הציור מתאר קבוצת נשים מבוגרות היושבות בחדר חשוך ומורטות אווזים. גבר נכנס לחדר ומביא להן עוד עופות. זהו האינטראקציה האנושית היחידה בציור; פרט לכך, מבטם של הדמויות נראה רציני ועסוק בעבודתן. חלון קטן ופתוח מספק מקור אור בתוך הסצנה, ואור נוסף מגיע מכיוון הצופה. מנורה תלויה מהתקרה, אך אינה דולקת.

## ביקורת ותגובות
הציור, כמו גם יצירותיו המוקדמות האחרות של ליברמן שתיארו מוטיבים כפריים, לא התקבלו בתחילה בהתלהבות על ידי המבקרים. רק עם פיתוח סגנונו האימפרסיוניסטי החל ליברמן לזכות להערכה רבה יותר. אף על פי כן, מיליונר למרות זאת, איל הרכבות הגרמני בתל הנרי סטרוסברג רכש את הציור לאוסף האמנות שלו. כיום, היצירה נמצאת באוסף הגלריה הלאומית הישנה בברלין.

## הערות שוליים

קטגוריה:ציור ריאליסטי
קטגוריה:ציורים מהמאה ה-19
קטגוריה:ציורי שמן
קטגוריה:נשים בציור
קטגוריה:ציורים בגלריה הלאומית הישנה
ערב; העץ האדום

**עֶרֶב; העץ אדום ( Avond; De rode boom)** הוא ציור שמן על בד של האמן ההולנדי פיט מונדריאן משנת 1908. "העץ האדום" הוא הציור הראשון בסדרת "העצים" של מונדריאן, שהגדירה תקופה חשובה של אבולוציה ביצירתו של מונדריאן עם המעבר לנאופלסטיות . "העץ האדום" הוא הציור הראשון בסדרת העצים של מונדריאן, סדרה שסימנה תקופה משמעותית של התפתחות ביצירתו, כאשר עבר לנאו-פלסטיציזם. מונדריאן השתמש בציור זה כדי לבטא את תפיסתו לגבי הטבע והמציאות כאיזון מורכב בין תנועה עזה לשלווה סטטית. הציור מתאפיין בצבעים לא טבעיים ובגוונים מופשטים של אדום וכחול.

## רקע
עד שנת 1907 נחשבו עבודותיו של מונדריאן לקונבנציונליות והתאימו לזרמים האמנותיים של התקופה, וזכו להערכה ציבורית. עם זאת, בשנת 1907 החל מונדריאן לחוש חוסר סיפוק, וסגנונו החל להשתנות. בשנת 1905 השתתף בתערוכה רטרוספקטיבית של וינסנט ואן גוך ושאב השראה מהשימוש הבלתי שגרתי של ואן גוך בצבעים טהורים ובמשיכות מכחול אקספרסיביות. בתקופת המעבר הסגנונית שלו הרבה מונדריאן לצייר עצים, בהשפעת שירו של המשורר אמיל ורהארן *"L’Arbre"* ("העץ"). בשיר ראה מונדריאן תפיסה משותפת של העץ כמקור עוצמה המחבר בין הארץ לשמיים. בין ציוריו מאותה תקופה, צייר מונדריאן עץ חסר עלים שהתאפיין בקווים ומישורים חזקים, על מנת שלא לטשטש את הקשרים שבין קווי המתאר של העץ לבין העלים. לאורך סדרת העצים המשיך מונדריאן לפשט את צורתם ולהדגיש קווים ברורים, עד שלבסוף הפכו העצים לקווים אנכיים עם קווים אופקיים מפוזרים המדמים ענפים – רמז מוקדם לסגנונו הנאו-פלסטיציסטי.
ממוזער| פיט מונדריאן, 1872–1944

## קומפוזיציה ופרשנות
החוקר ג'ון מילנר ציין כי הקומפוזיציה של הציור מתמקדת בכוחות המנוגדים והמשתלבים של גזע העץ, ענפיו והמרחב שסביבו. בדומה לעצים של ואן גוך, גם בעץ של מונדריאן קיימת תנועה סיבובית בצמיחתו, כאשר ענפיו מסתעפים באלכסונים וממשיכים להתרחב. מונדריאן מתאר את העץ ואת החלל שסביבו באופן מוצק ובטוח, כך ששני המרכיבים מתחברים באופן הדוק על פני משטח הבד. האופן שבו הענפים הקטנים של העץ מתפשטים כלפי מעלה ולצידי הבד יוצר קומפוזיציה דמוית צלב, שבה הטבע מוצג כחלק ממערך של כוחות מנוגדים.

לדברי ההיסטוריון האמנותי הנס יופה, "העץ האדום" אינו התרשמות ישירה מעץ, אלא פרשנות של המציאות והטבע בכללותם. באמצעות מבנה קווי, הציור יוצר איזון בין תנועתו האלימה של העץ לבין השלווה הכוללת של התמונה.

## צבע ומשיכות מכחול
באותה תקופה התאפיין סגנונו של מונדריאן בהדגשת צבעים ובמרד כנגד הטונליזם. תוך שימוש בצבעים אדום וכחול בלבד, "העץ האדום" מייצג את המעבר של מונדריאן לצבעים לא-טבעיים. הוא האמין כי לא ניתן לשחזר את צבעי הטבע בדיוק על הבד, ולכן ביקש לבטא את יופיו בדרכים אחרות באמצעות צבעים טהורים. מונדריאן השתמש בצבעים כדי ליצור ניגודיות מרחבית וכדי להפיק דימויים שהם יותר מסמליים ומעוררי תחושה מאשר תיאוריים בלבד. הדבר מתבטא במיוחד בניגוד העז שבין האדום הבולט באופן כוחני לבין הרקע הכחול הנסוג. בנוסף, יישום הצבע תרם לתחושת העומק בציור – משיכות המכחול האופקיות והמקצביות שלו העניקו נוכחות מוחשית הן לעץ והן לחלל שסביבו. משיכות המכחול החזקות אך המקוטעות במקצת מזכירות את הטכניקה של הפוינטיליזם. עם זאת, בניגוד לפוינטיליזם, שבו משיכות הצבע הקטנות מתמזגות לעין הצופה ליצירת אפקט אופטימי, אצל מונדריאן נעשה שימוש במשיכות מכחול רחבות ושני צבעים מנוגדים באופן דומיננטי, כדי לבטל כל תחושת אור טבעי וליצור אפקט מיסטי.

## קישורים חיצוניים

## הערות שוליים

קטגוריה:ציורים משנות ה-1900
קטגוריה:ציורי שמן
קטגוריה:עצים בציורים
נחל אלון

**נחל אלון** הוא נחל הזורם בהר הכרמל. תחילתו ברום 515 מטרים מעל פני הים בהר אלון שהוא הפסגה השלישית בגובהה ברכס הכרמל, ליד קו פרשת המים המרכזי של הכרמל ליד צומת דמון, כחצי קילומטר מצפון-מערב לעספיא. אורכו כ-1.5 ק"מ, והוא נשפך לנחל אורן בבקעת אלון.

הצמחייה לאורך גדות הנחל מורכבת מעצי אורן ירושלים, אלון מצוי, אשחר, שיחים כמו הרדוף הנחלים, סירה קוצנית וטיון דביק וכן מגוון עשבוניים. בנחל גדלים מספר מיני צמחים נדירים, ביניהם שושן צחור, דבשה איטלקית ודבשה הדורה.

הנחל הוא יובלו המשמעותי והגדול ביותר של נחל אורן, וממנו מגיעים מי עין אלון שבהמשך נחל אורן, סביבת הנחל נפגעה קשות באסון הכרמל.

## ראו גם
* בקעת אלון
* הר אלון

## הערות שוליים

אלון
שגרירי ארצות הברית

ממוזער|נס שגריר ארצות הברית
**שגרירי ארצות הברית** הם אנשי מקצוע שממונים על ידי נשיא ארצות הברית כדי לשמש כנציגים דיפלומטיים של המדינה במדינות זרות, בארגונים בינלאומיים, וכן כשגרירים נודדים. על פי החלק השני בפרק השני לחוקת ארצות הברית, מינויים של שגרירים חייב לקבל אישור מהסנאט של ארצות הברית. במקרה של מינוי במהלך פגרה, השגריר יכול לכהן רק עד סוף המושב הבא של הקונגרס, אלא אם יאושר לאחר מכן.

השגרירים הם הדיפלומטים הבכירים ביותר של ארצות הברית, ולרוב הם מוצבים בשגרירות במדינת היעד. הם כפופים למחלקת המדינה ומדווחים ישירות למזכיר המדינה, אך מכהנים "לפי רצון הנשיא", כלומר ניתן להדיחם בכל עת. מינויים משתנים באופן קבוע מסיבות שונות, כגון העברה לתפקיד אחר או פרישה.

שגריר יכול להיות דיפלומט מקצועי בשירות החוץ ( CD) או מינוי פוליטי (PA). בדרך כלל, דיפלומטים מקצועיים משרתים כהונה של כשלוש שנים בכל שגרירות, בעוד שמינויים פוליטיים מציעים את התפטרותם עם כניסתו לתפקיד של נשיא חדש.

מחלקת המדינה מפרסמת רשימה חודשית של השגרירים המכהנים. משרד ההיסטוריון של מחלקת המדינה מנהל רשימה לפי מדינות של ראשי משלחות לשעבר, יחד עם שמותיהם ותאריכי מינויים של שגרירים נודדים בעבר ובהווה ושל משלחות דיפלומטיות לארגונים בינלאומיים.
ממוזער|בית וינפילד, מעון שגריר ארצות הברית בלונדון, בריטניה

## שליחים מיוחדים, נציגים ומתאמים
דיפלומטים אלו מדווחים ישירות למזכיר המדינה. רבים מהם מפקחים על תחומי אחריות שאינם מוגבלים למדינה מסוימת, אלא מתמקדים במטרה כללית, ולעיתים קרובות אינם נדרשים לאישור הסנאט.

בניגוד למשרדים ולדיפלומטים של מחלקת המדינה המוזכרים בסעיפים אחרים, המשרדים והשליחים/נציגים/מתאמים המיוחדים המופיעים בסעיף זה מוקמים ומאוישים בהנחיית בכירים בממשל הפדרלי – בעיקר נשיאי ארצות הברית ומזכירי המדינה – אשר תפיסותיהם הפוליטיות או ניהוליות עשויות שלא להיות משותפות ליורשיהם.

כתוצאה מכך, תפקידים רבים עשויים להיוותר בלתי מאוישים עם חילופי ממשל, כאשר משרדיהם לעיתים מאוחדים עם משרדים אחרים, משולבים לתוך מחלקות קיימות, או מבוטלים לחלוטין.

## קישורים חיצוניים

## הערות שוליים

*
קטגוריה:שגרירי ארצות הברית
דה סמט

**דה סמט** (באנגלית: **De Smet**) היא עיר מחוז במחוז קינגסברי, דרום דקוטה, ארצות הברית. לפי מפקד האוכלוסין של שנת 2020, מספר התושבים בעיר היה 1,056.

## היסטוריה
דה סמט הממוקת באזור של דרום דקוטה הידוע בשם "נהר איסט" (מזרחית לנהר מיזורי, המחלק את המדינה באלכסון), הוקמה על ידי אמריקאים אירופאים ב-1880. היא נקראת על שם הבלגי פייר דה סמט, מיסיונר ישועי מהמאה ה-19 שעבד עם אינדיאנים בארצות הברית ובשטחיה במשך רוב חייו. באמצע שנות ה-80 של המאה ה-19, שריפות ערבות וכישלונות יבולים לאחר תקופה של שלוש שנים של בצורת גרמו למתיישבים רבים להעביר את החוות והמשקים שלהם לאזורים אחרים. עד 1917, דה סמט הייתה עיירת פרות, עם רכבות רבות שעברו כל יום והובילו בקר לשוק.
[ימין|ממוזער|כיום כנסייה נוצרית ומיסיונרית אליאנס, הבניין היה במקור [קונגרגציונליזם|הכנסייה הקהילתית הראשונה של דה סמט; אחד מבוני הכנסייה היה צ'ארלס אינגלס]]
משפחת צ'ארלס אינגלס, במקור מוויסקונסין, הגיעה לדה סמט ב-1879. מסעותיהם וחיי החלוצים שלהם במינסוטה, קנזס, טריטוריית דקוטה ואיווה יתוארו מאוחר יותר בסדרת הספרים "בית קטן בערבה" שנכתבה על ידי בתם השנייה של האינגלסים, לורה אליזבת - הידועה מאוחר יותר בשם לורה אינגלס וילדר. לורה אינגלס ובעלה אלמנזו וילדר ישבו תחילה בדה סמט יחד עם אחיו של ויילדר, רויאל. מאוחר יותר הצטרפה אליהם אחותם הגדולה, אלייזה ג'יין, שהגישה תביעה משלה לנחלה. היא הייתה אחת הנשים הראשונות שהגישו תביעה בעצמן. בני הזוג וילדר גרו עם נישואיהם ממש מחוץ לדה סמט באדמות חקלאיות, ולרויאל אחיו של אלמנזו הייתה חנות מזון בעיר. למשפחת אינגלס הייתה נחלה גם מחוץ לעיר. בחורף הם שהו בעיירה דה סמט, לפחות בזמן שהבנות עוד למדו בבית הספר. לאחר שבנה בית והקים שם חווה, צ'ארלס אינגלס עזר לייסד את כנסיית הקהילה הראשונה של דה סמט, מאוחר יותר סייע בבניית בניין הכנסייה, כאשר הטקס הראשון נערך שם ב-30 באוגוסט 1882. אינגלס ואשתו, יחד עם הבת הבכורה מרי, היו בין שמונת חברי האמנה המקוריים של הכנסייה.

## גאוגרפיה
שמאל|ממוזער|220x220 פיקסלים|"The House That Pa Built", ממוקם בדה סמט
על פי לשכת מפקד האוכלוסין של ארצות הברית, לעיר שטח כולל של 3 קילומטר רבועים של קרקע.

## אישים בולטים
שמאל|ממוזער|האתר של החנות של אינגלס במרכז העיר דה סמט
דה סמט היא העיר שבה משפחתה של הסופרת לורה אינגלס וילדר התיישבה לבסוף, והיא מקום הולדתה של בתה - הסופרת והאקטיביסטית רוז ויילדר ליין. אביה של אינגלס ויילדר, צ'ארלס אינגלס, עבר לדה סמט ב-1879 עם אשתו, קרוליין, וילדיהם מרי, לורה, קארי וגרייס. שם, לאחר שהתגוררו לראשונה בבית המודדים ובכמה מקומות נוספים בדה סמט, בנתה משפחת אינגלס את ביתה הקבוע שנודע באמצעות כתביה של וילדר כ"הבית שאבא בנה".

בניית הבית החלה ב-1887 והסתיימה ב-1889. לאחר שהשתקע בדה סמט, צ'ארלס אינגלס החזיק והפעיל חנות בין השנים 1880 ל-1881, חנות קטנה מסוג כללי שמכרה סחורות שונות לבית. בעוד שבניין החנות כבר לא קיים, המיקום מצוין באזור מרכז העיר של דה סמט עם סימון על מה שנמצא כרגע באתר, בניין בנק לשעבר שבו שוכן כיום משרד עורכי דין.

האמן-מאייר הארווי דאן נולד ב-1884 כשמונה קילומטרים מדה סמט ליד מנצ'סטר, וצייר סצנות של חיי החלוצים בשנותיו האחרונות. הארי ג'ורג' ארמסטרונג, גנרל בחיל האוויר של ארצות הברית, רופא ואיש אוויר, נולד בדה סמט ב-1899.

## קישורים חיצוניים

* לשכת המסחר דה סמט
* אינגלס הומסטד
* אגודת הזיכרון לורה אינגלס ויילדר
* תחרות לורה אינגלס וילדר
* מחוז בית הספר דה סמט

## הערות שוליים

קטגוריה:יישובים שהוקמו ב-1880
קטגוריה:דקוטה הדרומית: ערים
קטגוריה:בית קטן בערבה
1980 בטלוויזיה

בערך זה מצוינים אירועים בולטים שהתרחשו במהלך שנת 1980 ונוגעים לעולם הטלוויזיה.

## אירועים בולטים

150px|ממוזער|הסמל של ערוץ CNN
* 21 במרץ – משודר הפרק האחרון בעונה השלישית של אופרת הסבון המצליחה "דאלאס" כלל את אחד מה"קליף האנגרים" הנודעים ביותר בתולדות הטלוויזיה אשר הייתה כרוכה בירי בג'יי אר אשר הותירה את הצופים אל מול השאלה, שהפכה למטבע לשון, "מי ירה בג'יי אר?".
* 5 במאי – תחרות האירוויזיון התקיימה בהאג שבהולנד. בתחרות זכתה אירלנד, עם השיר "What's Another Year" ("מהי עוד שנה") שבוצע על ידי הזמר האירי ג'וני לוגן.
* 1 ביוני – הושקה ערוץ החדשות בכבלים CNN אשר לערוץ הטלוויזיה הראשון שסיפק סיקור חדשות 24 שעות ביממה.

## סדרות ותוכניות טלוויזיה חדשות ב-1980

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1980. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 1980]]**.

;**בישראל**

;**במדינות אחרות**

;

## סדרות ותוכניות בולטות שבוטלו או הסתיימו ב-1980

;**בארצות הברית**

## נולדו

* 10 בינואר – אילן רוזנפלד, שחקן ישראלי
* 16 בינואר – לין-מנואל מירנדה, שחקן אמריקאי
* 17 בינואר – זואי דשנל, שחקנית וזמרת אמריקאית שהתגיירה
* 18 בינואר – ג'ייסון סיגל, שחקן אמריקאי ממוצא יהודי
* 29 בינואר – יעל בר זוהר, דוגמנית ושחקנית
* 12 בפברואר – כריסטינה ריצ'י, שחקנית אמריקאית
* 2 במרץ – רבל ווילסון, שחקנית, סופרת וקומיקאית אוסטרלית
* 9 במרץ – מתיו גריי גובלר, שחקן ודוגמן אמריקאי
* 10 באפריל – צ'ארלי האנם, שחקן אנגלי
* 23 במאי – מלי לוי, דוגמנית, שחקנית, זמרת ומנחת טלוויזיה ישראלית
* 27 במאי – בן פלדמן, שחקן אמריקאי
* 18 ביולי – קריסטן בל, שחקנית אמריקאית, ידועה בשל הסדרה ורוניקה מארס
* 29 ביולי – עודד פז, מנחה בערוץ הילדים, שחקן ישראלי
* 29 באוגוסט – ויליאם לוי, שחקן אמריקאי
* 7 בספטמבר – שני כהן, שחקנית וקומיקאית ישראלית
* 9 בספטמבר – לביא זיטנר, שחקן תיאטרון וטלוויזיה ישראלי
* 13 בספטמבר – בן סבאג', שחקן אמריקאי
* 21 באוקטובר – קים קרדשיאן, אשת עסקים ואישיות טלוויזיה אמריקאית
* 12 בנובמבר – ראיין גוסלינג, שחקן קולנוע וטלוויזיה קנדי

## נפטרו

ממוזער|140px|אלפרד היצ'קוק
* 29 באפריל – אלפרד היצ'קוק, במאי בריטי (נולד ב-1899)
* 24 ביולי – פיטר סלרס, שחקן (נולד ב-1925)
* 7 בנובמבר – סטיב מקווין, שחקן קולנוע וטלוויזיה אמריקאי (נולד ב-1930)

## פרסים

## קישורים חיצוניים

## הערות שוליים
תקרית הסירה באגם מג'ורה

ב-28 במאי 2023, התהפכה סירת מגורים בשם "Gooduria" באגם מאג'ורה שבצפון איטליה, וארבעה מתוך 23 הנוסעים שהיו על הסיפון נהרגו. האירוע משך תשומת לב כאשר התברר כי כמעט כל הנוסעים היו קשורים לשירותי המודיעין האיטלקיים והישראלים.

מתוך הארבעה שנהרגו, שניים היו עובדים פעילים בשירותי המודיעין האיטלקיים, ואחד היה סוכן לשעבר של המוסד הישראלי. כל האנשים שהיו על הסיפון, מלבד הקפטן ואשתו, היו עובדים או עובדים לשעבר בשירותי המודיעין. עשרת הניצולים הישראלים הוטסו חזרה לישראל במטוס צבאי לפני שניתן היה לחקור אותם.

הפגישה על הסירה תוארה בתחילה כמסיבת יום הולדת. מאוחר יותר, דיווחים קשרו את הפגישה למבצע משותף הנוגע ל"יכולות נשק לא-קונבנציונליות איראניות", ונטען כי הסוכנים שהיו על סיפונה חקרו את התעשייה המקומית ואת התושבים הרוסים באזור עם קשרים עם הצבא האיראני.

בהלוויה של הסוכן הישראלי, שנערכה באשקלון ארבעה ימים לאחר המקרה, נכח ראש המוסד דוד ברנע והספיד את הסוכן.

האירוע עורר עניין ציבורי רחב, במיוחד לאור המעורבות של סוכני מודיעין משתי המדינות. החקירה נמשכה מספר חודשים, אך פרטים נוספים על נסיבות האירוע לא פורסמו לציבור.

## קישורים חיצוניים
* 

## הערות שוליים

קטגוריה:המוסד
קטגוריה:יחסי איטליה–ישראל
קטגוריה:2023 באיטליה
קטגוריה:אסונות באיטליה
יוסף ברוידה

**יוסף ברוידה** (**ברוידע**; בבלארוסית: **Josef Brojde**; נולד ב-1 בפברואר 1922) היה מפקד פלוגת פרטיזנים יהודית בבלארוס.

ברוידה שמעולם לא התאמן בלוחמה, לאט התקדם, לחם באזור בריאנסק (Bryansk), ביערות בריינסק (Białowieża Forest) עם בחורים יהודים נוספים שהשתייכו לגדוד "ז'וקוב" (Zhukov).

מלבד הצבת מכשולים לגרמנים הנאצים, היחידה גם פעלה מעשי נקם בפולנים שהתאכזרו ליהודים, כמו שומרי היער קושק ודז'סטר. הפעולות נעשו לאחר עריכת משפט.

"גורלו המר של הפרטיזן היהודי אשר נוסף למלחמתו הקשה נגד האויב הגרמני, צריך היה לנהל מאבקים בלתי פוסקים נגד ה- א.ק. הפולני, היא "הארמייה קריובה" (Armia Krajowa) - הצבא הארצי שהיה תחת פיקודו של הגנרל טדאוש בור-קומורובסקי (Tadeusz Bór-Komorowski). אלה רצחו יהודים בלי רחם וגם אחרי השחרור המשיכו ברצח יהודים. כך רצחו אנשי ה- א.ק. בצורה זוועתית כבר לאחר השחרור את אחיו ויהודים אחרים בבריינסק והסביבה".

היחידה גם עזרה למזון ומחסה לפליטים. במשך הזמן נתמנה ברוידה למפקד ביחידה היהודית. "היחידה היהודית" קיבלה אותות הצטיינות מהסובייטים. (נקראה פרטיזן אורטיאד еврейский отряд / partisan otryad).

ביולי 1944 שחרר הצבא האדום את האזור ורוב אנשיו של ברוידה ואלו במחנה המשפחות שרדו. (ביום שבו התאחדו הפרטיזנים עם הצבא האדום, היה מספר הפרטיזנים הכולל שפעלו באזורי פולסי ודרום ביילורוסיה - כולל מחוזות ברסט-ליטובסק, פינסק, פולסי ובביאליסטוק - 35,500, מתוכם 2,500 ל"לאומים אחרים". כך לפי המודל של מינסק, ובהתחשב במספר יהודים שמצאו מחסה במחנות משפחות או שהתחבאו ביערות ובכפרים הסמוכים).

לאחר המלחמה, ברוידה היה חבר בקיבוץ 'נגבה' בגרמניה ופעיל ב'עלייה ב'. לאחר מיכן היגר לאמריקה הלטינית.

ברוידה ואברם אולנדצקי האשימו את מפקד המיליציה הפולנית, פייטרזק (Pietrzak, Josef), ב"הכאת יהודים ותלוש את זקנם".

ב-1969 הוציא את ספרו אודות מעשיהם ביידיש "זכרונות פון א יידישן פארטיזאן",
וב-1974 בעברית. במכון משואה הורחב אודותיהם, סיפורי הגבורה.

הספר גם הוצא לאור בספרדית.

## הערות שוליים

קטגוריה:פרטיזנים יהודים מבלארוס
קטגוריה:יהודים בשואה: בלארוס
קטגוריה:כותבי אוטוביוגרפיה יהודים
קטגוריה:ילידי 1922
רצח שופטי בית המשפט העליון של איראן

**רצח שופטי בית המשפט העליון של איראן** הוא רצח שהתרחש ב-18 בינואר 2025 בטהראן כאשר תוקף חמוש בסכין, נכנס למבנה בית המשפט, חטף את אקדחו של מאבטח ופתח בירי. בו נהרגו שני קאדים בכירים (שופטי שריעה), עלי רזיני ומוחמד מוג'יסה. התוקף התאבד זמן קצר לאחר הירי, לפני שניתן היה לעצור אותו. שני השופטים דנו בתיקים נגד מפגינים, אמנים ופעילי אופוזיציה ולפי הדיווחים היו להם תפקידים בהוצאות להורג של אסירים פוליטיים איראנים ב-1988 .

## רקע
לפי חוקת איראן, בית המשפט העליון הוא הסמכות השיפוטית העליונה במדינה. מערכת המשפט של איראן מבוססת על השריעה, ושופטים נדרשים לידע מדוקדק בחוקי האסלאם. בשנת 2005 נרצח השופט חסן מוגדס .

## התקיפה
התוקף, חמוש בסכין, נכנס לבית המשפט העליון, דקר מאבטח ולקח את אקדחו. לאחר מכן הוא החל לירות בתוך המשרדים של בית המשפט. במהלך הירי, הוא הצליח להיכנס למשרדיהם של שני קאדים בכירים, עלי רזיני ומוחמד מוג'יסה, ולירות בהם למוות.

לאחר מכן, התוקף פנה לאזור אחר בבניין, שם הוא התאבד באמצעות נשקו לפני שכוחות הביטחון הצליחו לעצור אותו. במהלך האירוע נפצעו גם כמה עובדים ושומרים נוספים.

## ההרוגים
### עלי רזיני
**עלי רזיני** (בפרסית: **علی رازینی**; 23 במאי 1953 – 18 בינואר 2025) היה שופט ופוליטיקאי איראני. הוא כיהן במועצת המומחים האיראנית מ-2007 עד 2016. רזיני היה יעד לניסיון התנקשות ב-1998.

### מוחמד מוג'יסה
**מוחמד מוג'יסה** (בפרסית: **محمد مقیسه**; 1956 – 18 בינואר 2025) היה שופט איראני. הוא כיהן בבית המשפט העליון של איראן משנת 2020 ועד מותו. מוג'יסה גזר את גזר הדין של נסרין סותודה ודן בעניינו של חוסיין רג'ביאן . הוא היה נתון לסנקציות בדצמבר 2019 על ידי המשרד לבקרה על נכסים זרים במהלך ההפגנות באיראן (2019–2020). בזמן הירצחו הוא היה בן 68.

## המפגע
הרוצח זוהה כפרשאד אסאדי, אזרח איראני בן 39, יליד 1986. אסאדי עבד בבית המשפט העליון במשך שבע עד שמונה שנים כעובד שירות. מניעיו אינם ידועים, אך ידוע כי הפיגוע היה מתוכנן מראש וכי אסאדי לא קיבל את העלאת השכר שרצה.

## השלכות
המנהיג העליון עלי ח'אמנאי הביע את תנחומיו על "מות הקדושים" של שני השופטים, ושיבח אותם כאחים מוג'אהידין. נשיא איראן מסעוד פזשכיאן אמר כי יש לחקור במהירות את המעשה ה"טרוריסטי והפחדני".

דובר מערכת המשפט האירנית, אסע'ר ג'האנגיר, ציין כי השופטים עסקו ב"תיקים של ביטחון לאומי, כולל ריגול וטרור". על פי העיתון "טהראן טיימס" מספר אנשים שעבדו בבניין בית המשפט שבו התרחש הפיגוע נעצרו.

התובע הכללי מוחמד ג'עפר מונטזרי , תיאר את ההרג כ"מחיר" שהרפובליקה האסלאמית משלמת עבור "הישרדותה". הוא ציין כי "שופטים צעירים ומוכשרים" יחליפו אותם בקרוב.

## ראו גם
* מתקפת הטרור בטהראן (2017)
* המתקפה על שגרירות אזרבייג'ן באיראן

## הערות שוליים

קטגוריה:התנקשויות
קטגוריה:2025 באיראן
קטגוריה:איראן: חוק ומשפט
ליזל הובר

**ליזל הובר** (באנגלית: **Liezel Huber**;  נולדה ב-21 באוגוסט 1976) טניסאית עבר אמריקאית ילידת דרום אפריקה. היא זכתה להצלחות בתחרויות זוגות נשים וזוגות מעורבים בהם זכתה 7 פעמים בתחרויות גראנד סלאם.
## ביוגרפיה
ליזל הובר (הורן) נולדה בשנת 1976 בדרבן. בגיל 15 היא עברה לארצות הברית והחלה להתאמן באקדמיה לטניס בקרולינה הדרומית. בשנת 2000 היא התחתנה ובשנת 2007 קיבלה אזרחות אמריקאית.

ליזל הובר לא זכתה להצלחות גדולות בתחרויות הנשים אך הייתה מומחית לתחרויות זוגות.

הובר הגיעה לגמר אליפות וימבלדון 2004 בתחרות זוגוך נשים. בשנת 2005 היא התחילה לשחק לצד קארה בלאק. ביחד הן זכו ב-4 תחרויות זוכות נשים בתחרויות גראנד סלאם והיו מדורגות מס' 1 בעולם. ניצחון נוסף היה באליפות ארצות הברית הפתוחה 2011 לצד ליזה ריימונד.

הובר שיחקה גם בתחרויות זוגות מעורבים. היא הגיעה 5 פעמים למשחקי הגמר בתחרויות גראנד סלאם וניצחה פעמיים ביחד עם בוב בריאן.

ליזל הובר השתתפה ב-3 אולימפיאדות. בלונדון 2012 היא הגיעה למקום הרביעי בתחרות זוגות נשים לצד ליזה ריימונד.

ליזל הובר הייתה חברה בנבחרת גביע בילי ג'ין קינג של ארצות הברית.

הובר פרשה מתחרויות בשנת 2017.

## קישורים חיצוניים
* 

* 

קטגוריה:טניסאיות אמריקאיות
קטגוריה:מהגרות מדרום אפריקה לארצות הברית
קטגוריה:טניסאיות זוכות אליפות ארצות הברית הפתוחה בטניס
קטגוריה:טניסאיות זוכות אליפות צרפת הפתוחה
קטגוריה:טניסאיות זוכות אליפות וימבלדון
קטגוריה:טניסאיות באולימפיאדת סידני (2000)
קטגוריה:טניסאיות באולימפיאדת אתונה (2004)
קטגוריה:טניסאיות באולימפיאדת בייג'ינג (2008)
קטגוריה:טניסאיות באולימפיאדת לונדון (2012)
קטגוריה:אמריקאיות שנולדו ב-1976